Publication: Magyar Közlöny
Issue: MK-2003-49 (Year: 2003, Number: 49)
Era: 1990-2004
Section: olyan oldhatatlan nitrogén vegyületeket tartalmaz, amelyek nem tartoznak a 8/2001. (I. 26.) FVM rendelet hatálya alá.
Paragraph Index: 824

6. A MINTA ELÕKÉSZÍTÉSE 6.1. Mintavétel az oldatból Pipetta alkalmazásával vegyünk ki egy alikvot részt a 2. pontban megjelölt kivont oldatokból, amely 20—100 mg S-t vagy 50—350 mg SO3-ot tartalmaz. Tegyük ezt az alikvot részt egy megfelelõ térfogatú fõzõpohárba. Adjunk hozzá 20 ml hígított sósavat (4.1.). Egészítsük ki kb. 300 ml-re vízzel. 6.2. A lecsapás Forraljuk fel az oldatot. Cseppenként adjunk hozzá kb. 20 ml-t a bárium-klorid oldatból (4.2.), miközben élénken keverjük az oldatot. Forraljuk néhány percig. A fõzõpoharat fedjük le óraüveggel, és tegyük forrásban lévõ vízfürdõbe (5.2.) egy órás idõtartamra. Ezután hagyjuk forró (> 60 ˚C) állapotban állni, amíg a felülúszó folyadék kitisztul. Dekantáljuk a tiszta oldatot egy kis pórusú hamumentes szûrõn. Mossuk át a csapadékot néhányszor forró vízzel. Folytassuk a csapadék mosását a szûrõn, amíg a szûrlet klorid-mentes lesz. Ezt ezüst-nitrát oldat (4.3.) segítségével ellenõrizhetjük. 6.3. Elhamvasztás és a csapadék lemérése Helyezzük a szûrõpapírt és a csapadékot egy elõzõleg 0,1 mg pontossággal lemért porcelántégelybe (5.1.). Szárítsuk meg a szárítószekrényben (5.3.) és hamvasszuk kb. 800 ˚C-on fél órán keresztül (5.4.). Hagyjuk lehûlni exszikkátorban, és mérjük le 0,1 mg-os pontossággal.

Source: https://magyarkozlony.hu/hivatalos-lapok/7b12edb4f54d69faaf6ac2213f7fc72866aecf87/dokumentumok/2ca24e007a6531092a729b3b8e64afb6af33f55e/letoltes